Súradnice: 47°53′21″S 2°30′47″V﻿ / ﻿47,88917°S 2,51306°V﻿ / 47.88917; 2.51306

**Lorris** je francúzska obec, ktorá sa nachádza v departemente Loiret, v regióne Centre-Val de Loire. Lorris je administratívne centrum kantónu Lorris. Nachádza sa 130 km južne od Paríža. Podľa názvu obce sa volá aj pohorie Lorris východne od Orleánskeho lesa.

Poloha
------

Obec má rozlohu 44,91 km². Najvyšší bod je položený 173 m n. m. a najnižší bod 114 m n. m.

História obce
-------------

Toto mestečko bolo miestom poľovačiek prvých Kapetovcov v 12. storočí. Je známe tým, že v ňom bol podpísaný *mier v Lorris* a Charta obce Lorris. Charta znamenala, že obci boli udelené privilégiá, ktoré z nej urobili prvú slobodnú obec v kráľovstve. Práva a slobody jej priznal Ľudovít VI. Veľký (1108-1137).

### Mier z Lorris

Mier z Lorris bol podpísaný 30. októbra 1242 Raymondom VII. z Toulouse – grófom z Toulouse, a francúzskym kráľom Ľudovítom IX. Svätým. Títo dvaja obnovili tiež Parížsku zmluvu (1229), ktorá bola dohodnutá 12. apríla 1229 pod patronátom matky Svätého Ľudovíta Blanky Kastílskej. Raymond VII. sa vzdal miest Narbonne a Albi a dovolil usporiadať poľovačku na heretikov – katarov. Táto zmluva urobila koniec s utrpením Albigenských – katarov – a frondou – vzburou – barónov z južných provincií proti Ľudovítovi IX.. Pri tej istej príležitosti Raymond VII. dal svoju dcéru Jeanne za manželku Alphonsovi – bratovi kráľa.

### Masaker na križovatke do Orléansu

Počas Druhej svetovej vojny bol department Loiret jedno z najdôležitejších miest francúzskeho odboja. Zaplatil za to ťažkú daň vo forme deportácií. To čiastočne platí aj pre obec Lorris, kde boli umiestnení partizáni z Lorris. 
Križovatka nazývaná „Križovatka odboja" sa nachádza v Orléanskom lese, v pohorí Lorris a je to miesto, kde boli zmasakrovaní 50 partizáni, ktorí sa tam ukrývali. Za ich hrobmi sa nachádza horáreň, do ktorej ich uložili a tam zanechali.

Známe osobnosti z Lorris
------------------------

* Guillaume de Lorris – známy autor stredovekého diela Roman de la Rose
* Félix du Temple (1823 – 1890) – námorník, brigádny generál a priekopník francúzskej aeronautiky

Obyvateľstvo
------------

Počet obyvateľov obce je 2 989 (2011).

Nasledujúci graf zobrazuje vývoj počtu obyvateľov v obci.

Zdroje: INSEE

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
3. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Pozri aj
--------

* Zoznam obcí departementu Loiret

Iné projekty
------------

Commons
* Spolupracuj na Commons Commons ponúka multimediálne súbory na tému **Lorris (obec)**

Zdroj
-----

*Tento článok je čiastočný alebo úplný preklad článku Lorris na francúzskej Wikipédii.*


|  |  |
| --- | --- |
| Portal | Francúzsky portál |

Autoritné údaje: * BnF: 152605793
* LCCN: n81003352
* VIAF: 159451782
* WorldCat: lccn-n81003352